കോബാൾട്ട് ബ്ലൂ

കോബാൾട്ട് ബ്ലൂ എന്ന് പൊതുവെ അറിയപ്പെടുന്ന നീലവർണത്തിൻറെ രാസനാമം  കോബാൾട്ട് (II) അലുമിനേറ്റ് (CoAl 2 O 4 )  എന്നാണ്.  കോബാൾട്ട് ഓക്സൈഡും   അലുമിനിയം ഓക്സൈഡും  കലർന്ന മിശ്രിതം  1200ഡിഗ്രി സെൻറിഗ്രേഡിൽ  ചുട്ടെടുത്താണ് (സിന്ററിംഗ്)  ഈ നീലവർണം ഉണ്ടാക്കുന്നത്.      പ്രഷ്യൻബ്ലൂ എന്നറിയപ്പെടുന്ന മറ്റൊരു  നീലയേക്കാൾ  കടുപ്പം കുറഞ്ഞ നീലനിറമാണ്   കോബാൾട്ട് ബ്ലൂവിൻറേത് .    ഒരിക്കലും മങ്ങാത്ത ഈ നീലനിറം   പണ്ടുകാലം മുതൽക്കൊണ്ട്  ചൈനക്കാർ കവിടി, കുപ്പി, കളിമൺ പാത്രങ്ങൾക്ക് നിറം നല്കാനും അവയിൽ ചിത്രങ്ങൾ ആലേഖനം ചെയ്യാനും ആഭരണങ്ങൾക്ക്  നിറമേകാനും   ഉപയോഗിച്ചു വന്നു.     
.

## ഉൽപാദനവും ഉപയോഗങ്ങളും
അശുദ്ധമായ രൂപങ്ങളിലുള്ള കോബാൾട്ട് ബ്ലൂ ചൈനീസ് പോർസലെയ്‌നിൽ വളരെക്കാലമായി ഉപയോഗിച്ചിരുന്നു.  ഇംഗ്ലീഷിൽ നീലവർണത്തെ സൂചിപ്പിക്കാനായി  *കോബാൾട്ട് ബ്ലൂ* എന്ന പദം  ആദ്യമായി രേഖപ്പെടുത്തിക്കാണുന്നത്  1777 ലാണ്.  1802-ൽ ലൂയിസ് ജാക്വസ് ഥെനാർഡ് ഇത് ശുദ്ധമായ അലുമിന അടിസ്ഥാനമാക്കിയുള്ള പിഗ്മെന്റായി കണ്ടെത്തി.  1807 ൽ ഫ്രാൻസിൽ വാണിജ്യ ഉൽപാദനം ആരംഭിച്ചു. പത്തൊൻപതാം നൂറ്റാണ്ടിൽ നോർവീജിയൻ കമ്പനി ബ്ലാഫർവെവർക്കറ്റ് ആയിരുന്നു  ലോകത്തെ പ്രമുഖ കോബാൾട്ട് ബ്ലൂ നിർമ്മാണക്കമ്പനി. കമ്പനിയുടെ   ഉടമ    ബെഞ്ചമിൻ വെഗ്‌നറും.  

## മനുഷ്യ സംസ്കാരത്തിൽ
### കല
എട്ടാം നൂറ്റാണ്ടിന്റെ അവസാനത്തിലോ ഒൻപതാം നൂറ്റാണ്ടിന്റെ തുടക്കത്തിലോ ആവണം ചൈനക്കാർ  കളിമൺ പാത്രങ്ങൾക്ക് നിറം നല്കാനായി ഈ ചായം ഉപയോഗിച്ചു തുടങ്ങിയതെന്നാണ് അനുമാനം..  തെനാർഡ് നീലനിറത്തിൻറെ  രാസംസ്വാഭാവം തിരിച്ചറിഞ്ഞ് ശുദ്ധീകരിച്ചെടുത്തതോടെ    ജോസഫ് ടർണർ, ഇംപ്രെഷിണിസ്റ്റ്   ചിത്രകാരന്മാരായിരുന്ന  പിയറി-ആഗസ്റ്റേ റെന്വാ,  ക്ലോഡ് മോനെ, എന്നിവരും  പോസ്റ്റ്-ഇംപ്രെഷണിസ്റ്റ്  ചിത്രകാരൻ വിൻസന്റ് വാൻഗോഗും  ഈ നിറം ധാരാളമായി ഉപയോഗിച്ചു തുടങ്ങി.   ഒരിക്കലും മങ്ങാത്ത ഈ നീല നിറം   മറ്റെല്ലാ ചായക്കൂട്ടുകളുമായി  പൊരുത്തപ്പെടുന്നതുമായിരുന്നു. ആകാശത്തിൻറെ വിവിധ രൂപഭാവങ്ങൾ  ചിത്രീകരിച്ച   പ്രശസ്ത ചിത്രകാരൻ മാക്‌സ്‌ഫീൽഡ് പാരിഷ്, ആകാശനീലിമക്ക്   കോബാൾട്ട് ബ്ലുവാണ്   ഉപയോഗിച്ചത്, തൽഫലമായി, കോബാൾട്ട് നീലക്ക് ചിലപ്പോൾ **പാരിഷ് നീല** എന്നും പറയാറുണ്ട്. 
### ഓട്ടോമൊബൈലുകൾ
ജീപ്പ്, ബുഗാട്ടി എന്നിവയുൾപ്പെടെ നിരവധി കാർ നിർമ്മാതാക്കൾക്ക് പെയിന്റ് ഓപ്ഷനുകളായി കോബാൾട്ട് ബ്ലൂ ഉണ്ട്. 
### നിർമ്മാണം
ക്ഷാരത്തിന്റെ സാന്നിധ്യത്തിൽ അതിന്റെ രാസ സ്ഥിരത കാരണം, കോബാൾട്ട് നീല നീല കോൺക്രീറ്റിൽ ഒരു പിഗ്മെന്റായി ഉപയോഗിക്കുന്നു.   
### [[വെക്സിലോളജി|വെക്‌സിലോളജി]]
നെതർലാൻഡ്‌സും റൊമാനിയയും ഉൾപ്പെടെ നിരവധി രാജ്യങ്ങളും ഒരു യുഎസ് സംസ്ഥാനമായ നെവാഡയും അവരുടെ പതാകകളുടെ മൂന്ന് ഷേഡുകളിലൊന്നായി കോബാൾട്ട് നീല നിറത്തിലാണ്.   

പ്രമാണം:Cobalt blue hue.png|കോബാൾട്ട് നീല നിറത്തിന്റെ ഒരു ഉദാഹരണം (ശുദ്ധമായ കോബാൾട്ട് നീലയല്ല) 
പ്രമാണം:Pierre-Auguste Renoir - La Yole.jpg|പിയറി-അഗസ്റ്റെ റിനോയിർ, *ബോട്ടിംഗ് ഓൺ ദി സീൻ (ലാ യോൾ)*, സി. 1879 


## വിഷാംശം
കോബാൾട്ട് ബ്ലൂ വിഷമാണ്. വേണ്ടത്ര മുൻകരുതലുകൾ എടുക്കാതെ ഇത് കൈകാര്യം ചെയ്താൽ, കോബാൾട്ട് വിഷത്തിന് അടിമപ്പെട്ടേക്കാം . 

## ഇതും കാണുക

* നിറങ്ങളുടെ പട്ടിക
* അജൈവ പിഗ്മെന്റുകളുടെ പട്ടിക 
* കോബാൾട്ട് ഗ്ലാസ് 
* കോബാൾട്ട് ഫോസ്ഫേറ്റ്

## പരാമർശങ്ങൾ

## കൂടുതൽ വായനയ്ക്ക്

* റോയ്, എ. "കോബാൾട്ട് ബ്ലൂ", *ആർട്ടിസ്റ്റ്സ് പിഗ്മെന്റുകളിൽ*, ബെറി, ബി‌എച്ച്, എഡ്., നാഷണൽ ഗാലറി ഓഫ് ആർട്ട്, വാഷിംഗ്ടൺ, ഡിസി, 2007 
* വുഡ്, ജെ‌ആർ, ഹുസു യി-ടിംഗ്, 2019, *അവസാന വെങ്കലയുഗത്തിന്റെ അവസാനത്തിൽ ഈജിപ്ഷ്യൻ, ഈസ്റ്റേൺ കോബാൾട്ട്-ബ്ലൂ ഗ്ലാസ് അപ്രത്യക്ഷമാകുന്നതിനുള്ള ഒരു ആർക്കിയോമെറ്റലർജിക്കൽ വിശദീകരണം*, *ഇന്റർനെറ്റ് ആർക്കിയോളജി* **52**,  

## ബാഹ്യ ലിങ്കുകൾ

*  
* കോബാൾട്ട് നീല കളർ‌ലക്സ് 
* അന്തരിച്ച വെങ്കലയുഗത്തിന്റെ ഇന്റർനെറ്റ് ആർക്കിയോളജിയുടെ അവസാനത്തിൽ ഈജിപ്ഷ്യൻ, ഈസ്റ്റേൺ കോബാൾട്ട്-ബ്ലൂ ഗ്ലാസ് അപ്രത്യക്ഷമാകുന്നതിനുള്ള ഒരു ആർക്കിയോമെറ്റലർജിക്കൽ വിശദീകരണം

വർഗ്ഗം:അലൂമിനിയം സം‌യുക്തങ്ങൾ